MIESTNY RYBOLOVNÝ PORIADOK
Platný od 01.01.2027
               Výbor MO SRZ Sládkovičovo vydáva s účinnosťou od 01.01.2027 na zabezpečenie riadneho výkonu rybárskeho práva v rybárskych revíroch MO SRZ Sládkovičovo tento miestny rybolovný poriadok.

Upozornenie: 

Na všetkých revíroch MO SRZ Sládkovičovo je povinnosť používať rybársku podložku pod ryby, pričom pred jej použitím je potrebné ju namočiť a až následne uložiť na ňu v prípade vaničky do nej úlovok. To platí aj po zdolaní úlovku s člna.
 Každý kto zdoláva rybu z člna je povinný mať podložku v člne !!!!

I. Lovné revíry MO SRZ Sládkovičovo

	revír č. 2-0330-1-1 Čierna voda č. 2 (pod rovnakým číslom revíru sa zapisuje aj Stoličný potok) 
	revír č. 2-2300-1-1 Rašelinisko Pusté Úľany č. 1  /2 ha/
	revír č. 2-2310-1-1 Rašelinisko Pusté Úľany č. 2  /7,5 ha/ (zákaz lovu rýb z vyhliadkového móla)
	revír č. 2-2360-1-1 Rašelinisko Veľký Grob  /36 ha/
	revír č. 2-3320-1-1 Štrkovisko Hrubá Borša  /2 ha/
	revír č. 2-3630-1-1 Štrkovisko Malá Mača  /2,5 ha/


II.       Revíry bez privlastnenia úlovku – Chyť a pusť

           revír č. 2-4190-1-4 Štrkovisko Vincov les   /4 ha/ revír Chyť a pusť,
           revír č. 2-2320-1-4 Rašelinisko Pusté Úľany č. 3  /22 ha revír Chyť a pusť,
           revír č. 2-2330-1-4 Rašelinisko Tárnok   /7 ha/ revír Chyť a pusť

Na chyť a pusť revíroch je zakázané (§ 9 Zákona č. 216/2018 o rybárstve) :

· privlastniť si ulovenú rybu, okrem inváznych nepôvodných druhov rýb, 
· loviť ryby s háčikmi s protihrotom okrem lovu v kaprových vodách,
· používať ako nástrahu živú, mŕtvu rybku alebo jej časti.

III. Chovný rybársky revír

revír č. 2-4970-1-2 Vodná nádrž Malá Mača - zákaz lovu rýb


Na všetkých lovných revíroch je povinnosť dodržiavať hornú mieru  pre nasledovné druhy rýb:

Kapor rybničný 60 cm
Zubáč veľkoústy 65 cm
Šťuka severná 80 cm
Ostriež zelenkavý 10 cm

Úlovok dosahujúci tieto alebo vyššie miery je loviaci povinný pustiť okamžite späť do revíru v ktorom ho ulovil.  (napr. kapra rybničného si loviaci môže privlastniť 45 - 60 cm, 61cm kapra je loviaci povinný pustiť) Taktiež je povinný pri manipulácii s takouto rybou na brehu používať namočenú rybársku podložku pod ryby!!


Na všetkých revíroch MOSRZ Sládkovičovo je stanovená najmenšia lovná miera kapra rybničného na 45cm. Taktiež to platí na zväzových revíroch č.2-0330-1-1 Čierna voda č. 2 (a Stoličný potok) je zvýšená spodná miera kapra rybničného na 45 cm a zavedená horná miera 60 cm. (rybár si môže privlastniť kapra od  45 cm do 60 cm vrátane)

IV. 	Pri zarybňovaní rybárskych revírov platí všeobecný alebo druhový zákaz lovu po vysadení  
rýb, ktorý môže byť odo dňa vysadenia do 28 dní. (§18 ods.9 vykonávacej vyhlášky k zákonu č. 216/2018 Z. z.)
Užívateľ uvedie na dodatkovej tabuli umiestnenej na samostatnej konštrukcii s 
tabuľou:
                             a) druh vysadených rýb,
                             b) doba, v ktorej nemožno loviť ryby, a
                             c) text „Všeobecný zákaz lovu rýb“ alebo „Zákaz lovu vysadených druhov rýb dosahujúcich 
                                 najmenšiu lovnú mieru“ 
V.  	Pri zapisovaní čísiel revíru do záznamu o úlovkoch je treba si zapísať  prvých 6 čísiel, napr.
 2-0330-1..

VI. 	Výbor MO SRZ dáva na vedomie, že na všetkých revíroch MO SRZ je zákaz kúpania a kladenia  
             otvorených ohňov. 
VII. 	Loviaci nesmie pred začiatkom lovu, počas lovu, pri prerušení lovu a po ukončení lovu znečisťovať 
akýmkoľvek spôsobom miesto lovu a jeho okolie, loviaci zodpovedá za čistotu miesta lovu a jeho okolie. (§ 14 ods. 18 vykonávacej vyhlášky) 

VIII. 	Zakazuje sa loviť ryby z rybárskeho člna vrátane zavážania a zanášania nástrah a návnad akýmkoľvek spôsobom ako aj používať zavážaciu loďku  v rybárskych revíroch s výmerou menšou ako 10 ha vrátane, okrem vodných útvarov trvalo tečúcich povrchových vôd  ( § 15 ods. 1 písm. f) Zákona č. 216/2018 o rybárstve). Lov na týchto revíroch je povolený výhradne z brehu !!!
 
[bookmark: _Hlk244026158]IX. Denný čas lovu rýb na kaprových vodách (§ 11 ods. 1, písm. c Vykonávacej vyhlášky k zákonu č. 216/2018 o rybárstve):

(1) Denný čas lovu rýb v rybárskych revíroch sa ustanovuje na
 	kaprových vodách v mesiacoch:

1. január až apríl, november a december od 6.00 do 21.00 h,
2. máj 04.00 do 24.00 
3. jún až október od 00.00 do 24.00 h,

X. V kaprových vodách sa zakazuje podľa § 18  Zákona č. 216/2018 v znení zákona č. 455/1991  Z. z. :

· loviť na viac ako dve udice,
· loviť na viac ako dva háčiky na jednej udici pri love na položenú a pri love na plávanú,
· loviť na umelé nástrahy s väčším počtom háčikov ako tri pri love na prívlač,
· loviť na háčiky s väčším počtov hrotov ako tri,
· pri love muškárením používať iné ako umelé mušky v počte väčšom než tri a iné ako muškárske náradie,
· loviť na živú rybku, mŕtvu rybku alebo jej časti od 15. marca do 31. mája,
· loviť na živú rybku, mŕtvu rybku alebo jej časti s celkovou dĺžkou menšou ako 10 cm,
· loviť prívlačou a muškárením s použitím strímra alebo inej napodobneniny rybky od 15. marca do 31. mája,
· pri love prívlačou na viac ako jednu udicu s viac ako jednou nástrahou,
· loviť bez osvetlenia miesta lovu po uplynutí jednej hodiny od západu slnka do času osvetlenia lovu slnečným svetlom,
· loviť na invázne nepôvodné druhy rýb alebo ich časti,
· loviť ryby z rybárskeho člna na vodných nádržiach od 1. januára do 31. mája,
· loviť ryby pod ľadom, ak ide o vodné toky, vodné nádrže, slepé ramená, mŕtve ramená alebo odstavné ramená.

XI. Množstvo úlovkov a ich evidencia (§ 14 Vykonávacej vyhlášky k zákonu č. 216/2018 o rybárstve):
[bookmark: _Hlk244026213] 

(1) Loviaci pred začiatkom lovu zapisuje do záznamu čitateľne bez možnosti vymazania každý deň lovu s uvedením dátumu a čísla rybárskeho revíru, v ktorom bude lov vykonávať. 
(2) Loviaci si môže privlastniť počas jedného dňa lovu, aj keď loví vo viacerých rybárskych revíroch, 
najviac: 
a) Povolenie na rybolov a Záznam o dochádzke k vode a úlovkoch“ so zakúpenou elektronickou známkou na kaprové vody (známka miestne povolenie na kaprové vody alebo kombinácia známka miestne povolenie na kaprové vody spolu so známkou zväzové povolenie na kaprové vody) oprávňuje jeho držiteľa (loviaceho) privlastniť si v jednom kalendárnom roku, spolu maximálne 40 ks týchto druhov rýb: jeseter malý, sumec veľký, úhor európsky, kapor rybničný, mieň sladkovodný, zubáč veľkoústy, zubáč volžský, šťuka severná, lieň sliznatý, mrena severná, pstruh jazerný, pstruh potočný, lipeň tymiánový a ich kombinácie. V celkovom počte 40 ks privlastnených rýb môžu byť maximálne 3 ks jesetera malého. Privlastnením si 40-teho kusa ktorékoľvek druhu z uvedených rýb, platnosť známky na kaprové vody končí a nie je možné ďalej loviť v kaprových vodách žiadne iné ryby ani formou „chyť a pusť“.
b) celková hmotnosť rýb privlastnených v jednom dni sa nevzťahuje na invázne druhy rýb podľa § 10 ods. 3. Vykonávacej vyhlášky k Zákonu č.216/2018 Z. z. o rybárstve

(3) V zmysle § 14 ods. 2 Vykonávacej vyhlášky k Zákonu 216/2018 Z. z. o rybárstve, si loviaci môže privlastniť počas jedného dňa lovu, aj keď loví na viacerých rybárskych revíroch, najviac:

a) jeden kus jesetera malého alebo jeden kus jesetera sibírskeho, alebo jeden kus sumca veľkého, alebo dva kusy úhora európskeho, alebo dva kusy kapra rybničného, alebo dva kusy mieňa sladkovodného, alebo dva kusy zubáča veľkoústeho, alebo dva kusy zubáča volžského, alebo dva kusy šťuky severnej, alebo dva kusy lieňa sliznatého, alebo dva kusy mreny severnej, alebo dva kusy pstruha jazerného, alebo dva kusy pstruha potočného, alebo dva kusy lipňa tymiánového; k týmto úlovkom si môže privlastniť taký počet pstruha dúhového, sivoňa potočného, podustvy severnej alebo nosáľa sťahovavého aby celkový počet privlastnených rýb neprekročil počet štyri kusy a celková hmotnosť nepresiahla 5 kg,
b) taký počet všetkých druhov rýb, ktorých celková hmotnosť nepresiahne 5 kg; celková hmotnosť rýb privlastnených v jednom dni sa nevzťahuje na invázne nepôvodné druhy rýb podľa § 10 ods. 3.

(4) Užívateľ môže po analýze stavu pôvodných druhov rýb do 30. septembra požiadať ministerstvo životného prostredia o dočasné zníženie alebo dočasné obmedzenie počtu privlastnených úlovkov podľa odseku 2 písm. a)

(5) Privlastnením si povoleného počtu alebo hmotnosti rýb denný lov rýb skončí v rámci  povolenia 
na rybolov vydaného príslušným užívateľom. 

(5) Ak privlastnením si poslednej ulovenej ryby hmotnosť úlovku podľa odseku 2 presiahne 5 kg, 
loviaci si môže privlastniť túto poslednú ulovenú rybu bez ohľadu na jej hmotnosť. 

(6) Ak si loviaci ako prvú privlastní rybu ktoréhokoľvek druhu, ktorej hmotnosť je väčšia ako 5 kg, 
obmedzuje sa jeho denný úlovok na tento jeden kus ryby. 

(7) Loviaci si na jedno povolenie môže privlastniť maximálny počet rýb, ktorý určí užívateľ. 
Privlastnením si stanoveného počtu rýb na jedno povolenie platnosť povolenia na lov rýb zanikne. V 
prípade zániku platnosti povolenia z dôvodu privlastnenia si stanoveného počtu rýb v kalendárnom 
roku pri nevyčerpanom limite vydaných povolení môže užívateľ vydať loviacemu ďalšie povolenie.

(8) Loviaci čitateľne, bez možnosti vymazania zapisuje privlastnené ryby do záznamu, v ktorom 
uvedie druh ryby, jej dĺžku a hmotnosť v zmysle § 14 ods. 8 Vykonávacej vyhlášky. Ak si loviaci 
neprivlastnil žiaden úlovok, vyznačí túto skutočnosť bezprostredne po skončení lovu rýb v zázname 
vyčiarknutím všetkých kolónok v príslušnom riadku, okrem kolónky určenej na záznamy kontrolného 
orgánu. 

(9) Loviaci zapisuje každú privlastnenú rybu, ktorá  má podľa § 12 ods. 1 vykonávacej vyhlášky 
stanovenú lovnú mieru, do samostatného riadku záznamu, s uvedením druhu ryby, jej dĺžky 
a hmotnosti, pričom pri pokračovaní lovu opätovne zaznačí dátum a číslo revíru do ďalšieho riadku 
záznamu. 

(10) Privlastnené druhy rýb, ktoré podľa § 12 ods. 3 nemajú stanovenú lovnú mieru, zapisuje loviaci do samostatného riadku záznamu tak, že v príslušnom riadku záznamu pri druhu ryby uvedie „ostatné“ 
a zároveň uvedie ich celkovú hmotnosť. 

(11) Privlastnené invázne nepôvodné druhy rýb podľa § 10 ods. 3 zapisuje loviaci do samostatného riadka záznamu tak, že v príslušnom riadku záznamu uvedie druh ryby, množstvo a ich celkovú hmotnosť.

(12) Loviaci od 3 do 6 rokov môže loviť ryby výlučne v sprievode plnoletej osoby, ktorá je držiteľom 
rybárskeho lístka,  povolenia alebo osobitného povolenia, a to s jedným rybárskym prútom s navijakom 
alebo bez navijaku. Privlastniť si môže v jednom dni taký počet všetkých druhov rýb, ktorých celková 
hmotnosť nepresiahne 1 kg alebo 1 kus kapra rybničného, lieňa sliznatého, zubáča veľkoústeho, zubáča 
volžského, šťuky severnej, sumca veľkého, boleňa dravého, podustvy severnej, nosáľa sťahovavého, 
mreny severnej, lipňa tymiánového alebo lososovitých druhov rýb. Ak si ako prvú privlastní rybu, 
ktorej hmotnosť je väčšia ako 1 kg, obmedzuje sa jeho denný úlovok na tento 1 ks ryby. Záznam za 
loviaceho vo veku 3-6 rokov vedie sprevádzajúca osoba, ktorá je držiteľom rybárskeho lístka, 
povolenia alebo osobitného povolenia.. 

(13) Loviaci od 6 do 15 rokov môže loviť ryby výlučne v sprievode plnoletej osoby, ktorá je rybárskeho 
lístka,  povolenia alebo osobitného povolenia a to s jedným rybárskym prútom s navijakom alebo bez 
navijaku. Privlastniť si môže v jednom dni taký počet všetkých druhov rýb, ktorých celková hmotnosť 
nepresiahne 3 kg alebo 1 kus kapra rybničného, lieňa sliznatého, zubáča veľkoústeho, zubáča 
volžského, šťuky severnej, sumca veľkého, boleňa dravého, podustvy severnej, nosáľa sťahovavého, 
mreny severnej, lipňa tymiánového alebo lososovitých druhov rýb. Ak privlastnením si poslednej 
ulovenej ryby hmotnosť úlovku presiahne 3 kg, môže si privlastniť túto poslednú ulovenú rybu. Ak si 
ako prvú privlastní rybu ktoréhokoľvek druhu, ktorej hmotnosť je väčšia ako 3 kg, obmedzuje sa jeho 
denný úlovok na tento jeden kus ryby. Za správne vedenie záznamu za loviaceho od 6 do 15 rokov 
zodpovedá sprevádzajúca plnoletá osoba, ktorá je držiteľom rybárskeho lístka, povolenia alebo 
osobitného povolenia. 

(14) Loviaci od 15 do 18 rokov môže loviť ryby ako plnoletá osoba, ktorá je držiteľom povolenia alebo 
 osobitného povolenia. 

(15) Loviaci pri love rýb medzi sebou udržiavajú vzdialenosť najmenej 5 metrov, ak sa nedohodnú na 
menšej vzdialenosti. Pri love prívlačou alebo muškárením loviaci medzi sebou udržiavajú vzdialenosť najmenej 20 metrov, ak sa nedohodnú na menšej vzdialenosti. 

(16) Privlastnené ryby v živom stave sa prechovávajú v dostatočne priestranných rybárskych sieťkach, prechovávacích vakoch, pomocou prechovávacích spôn a karabín, ktoré je potrebné viditeľne označiť. 

(17) Ak sa loviaci rozhodne privlastnenú rybu neprechovávať v živom stave, dbá o to, aby ju bez týrania usmrtil, to sa vzťahuje aj na všetky invázne nepôvodné druhy rýb. Ak loviaci ulovenú rybu nevie spoľahlivo určiť, vráti ju späť do vody. Ak je ryba označená viditeľnou značkou, túto skutočnosť uvedie do záznamu s uvedením druhu, dĺžky, hmotnosti a takto onačenú rybu vráti s náležitou opatrnosťou späť do vody. 

(18) loviaci nesmie pred začiatkom lovu, počas lovu, pri prerušení lovu a po ukončení lovu znečisťovať akýmkoľvek spôsobom miesto lovu a jeho okolie., loviaci zodpovedá za čistotu miesta lovu a jeho okolia. Ak loviaci rybu v mieste lovu vyčistí a zbaví vnútorností, jej zvyšky nesmie vhodiť do vody ani nechať na mieste lovu. 

(19) Ryby ulovené v čase ich individuálnej ochrany alebo ryby, ktoré nedosahujú najmenšiu lovnú mieru alebo presahujúce najväčšiu lovnú mieru, a ryby ulovené v revíroch s režimom chyť a pusť
loviaci s náležitou opatrnosťou a čo v najkratšom čase pustí späť do vody, a to aj vtedy, ak sú akokoľvek poranené. Ak nemožno takejto ulovenej rybe uvoľniť háčik bez jej poranenia, loviaci prestrihne nadväzec a rybu pustí späť do vody i s háčikom. 

(20) Loviaci pri love musí mať meradlo potrebné na zistenie dĺžky ulovenej ryby, uvoľňovač háčikov, primeraný podberák alebo pri love dravých rýb  vylovovacie kliešte a pri love na kaprových vodách spôsobom na položenú a plávanú so stanovenou najväčšou lovnou mierou a kaprových vodách s režimom chyť a pusť aj rybársku podložku. Pred položením úlovku na rybársku podložku, je potrebné rybársku podložku namočiť vodou až následne na ňu položiť úlovok. Na stanovenie hmotnosti rýb možno použiť váhu alebo prepočítavaciu tabuľku, ktorá je súčasťou záznamu. 

(21) Držiteľ povolenia odovzdá vyplnený záznam do 15. januára nasledujúceho roka po skončení jeho platnosti užívateľovi, ktorý ho vydal; záznam odovzdá aj vtedy, ak v období, na ktoré sa povolenie vzťahuje, ryby nelovil. Ak držiteľ povolenia do stanoveného termínu záznam neodovzdá, užívateľ mu nevydá povolenie na nasledujúci rok. 


XII.  Používanie spaľovacích motorov na člnoch.

Na všetkých uzavretých revíroch MO SRZ Sládkovičovo je v zmysle § 19 ods. 2, zákona č. 364/2004 Z. z o vodách prísny zákaz používania spaľovacích motorov rybárskych člnoch, na malých, športových, rekreačných o ostatných plavidlách.


XIII.  Celoročný lov rýb

V zmysle § 13 ods. 5 písm. b) zákona o rybárstve, je v kaprových vodách, ktoré sú ostatnými vodnými plochami (napr. štrkoviská, rašeliniská, pieskovne) povolený celoročný lov rýb. Rybári loviaci na revíroch MO SRZ Sládkovičovo sú však POVINNÍ dodržiavať INDIVIDUÁLNU OCHRANU RÝB!!! 
















Podmienky lovu rýb na revíry 2-2320-1-4 rašelinisko Pusté Úľany č.3

Na revíry 2-2320-1-4 PU č. 3 je zakázané loviť ryby v objekte firmy Alas Slovakia a tiež aj v blízkosti ťažobných strojov a vo vzdialenosti min. 100 metrov od plávajúcich dopravníkov !!! (viď. mapa nižšie)
 ZAKÁZANÉ ČINNOSTI A ZÁSAHY

• vstupovať do vody, kúpať sa, plávať, potápať sa, používať paddleboard alebo iný prostriedok na pohyb po vode; výnimkou sú činnosti nevyhnutné na výkon rybárskeho práva.
• vstupovať na ľad, používať karavany a obytné prívesy,
• vstupovať k plávajúcim ťažobným strojom, potrubiam, káblom, čerpadlám, dopravníkom, monitorovacím sondám, vedeniam a ostatným banským alebo technologickým zariadeniam;
• premiestňovať, poškodzovať, zakrývať alebo meniť výstražné tabule, oplotenia, zábrany, lomové body, geodetické značky alebo iné označenia;
• zakladať oheň, grilovať, táboriť, stanovať, nocovať vo vozidlách, organizovať oslavy alebo používať pyrotechniku;
• umiestňovať stavby, móla, prístrešky, lavičky, kontajnery, sklady, reklamné zariadenia alebo iné pevné či dočasné predmety;
· vývážať nástrahy a návnady člnom do kríža, tak aby boli obmedzovaní iní rybári loviaci na ostatných lovných miestach, 
· používať pri výkone rybárskeho práva čln na činnosti nesúvisiace s výkonom rybárskeho práva,
· loviť za vyznačenými červenými bójami umiestnenými na vode od Tárnockej strany jazera,
· vjazd k uvedenému revíru a výjazd od revíru je povolený len zo strany od čerpacej stanice.


Všetci rybári navštevujúci revír 2-2320-1-4 rašelinisko Pusté Úľany č. 3 (nakoľko sa jedná o banskú vodu) sú povinný poznať riadiť sa a dodržiavať túto legislatívu:

• zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov;
• zákon č. 51/1988 Zb. o banskej činnosti, výbušninách a o štátnej banskej správe v znení neskorších predpisov a vykonávacích banských predpisov;
• zákon č. 216/2018 Z. z. o rybárstve a vyhlášky č. 381/2018 Z. z.;
• predpisy na ochranu životného prostredia, vôd, odpadového hospodárstva, ochranu pred požiarmi, bezpečnosť a ochranu zdravia;
• ústne pokyny Prenajímateľa a zodpovedného vedúceho zamestnanca banskej prevádzky.

Dôrazne upozorňujeme všetkých rybárov navštevujúcich tento revír na dôkladné dodržiavanie vyššie spomenutých podmienok, nakoľko pri ich porušovaní nebude rybárom, ktorí tieto podmienky porušili vydané povolenie na rok 2028 a v horšom prípade môže prenajímateľ zrušiť nájomnú zmluvu a lov na uvedenom revíry skončí!!!!

Situačná mapa revíru 2-2320-1-4 rašelinisko Pusté Úľany č. 3, kde je vyznačené, s ktorej časti brehu sa môžu loviť ryby.

[image: ]



Upozorňujeme všetkých rybárov, aby si dôkladne preštudovali Zákon č. 216/2018 o rybárstve a vykonávaciu vyhlášku 381/2018 k zákonu, ako aj tento miestny rybolovný poriadok.

Petrov Zdar

